ANDREW WOMMACK EVANKELIUMIN ÄÄRELLÄ
OPETUSTA DAAVIDISTA 18/20
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
―Tervetuloa evankeliumin äärelle. Jatkan opetussarjaani Daavidista.
Pitkä opetussarjani on jo aivan loppusuoralla.
Suosittelen myös lämpimästi sarjan oheismateriaaleja.
Aiheesta on saatavissa uusi kirja.
Lisäksi olen lisännyt aiempaan CD- ja DVD-opetukseeni uuden osion.
Se kertoo monista asioista, joita Daavid oppi kantapään kautta.
Kaikki materiaalit ovat upouusia.
Viimeksi puhuin 2. Samuelin kirjan luvusta 11, -
jossa Daavid teki aviorikoksen Batseban kanssa -
ja murhasi sitten tämän aviomiehen peitelläkseen syntiään.
Keskityin jakeisiin 2. Sam. 11:1―2 ja siihen, että epäonnistumisiimme -
on aina olemassa jokin syy.
Epäonnistumiset, synnit ja virheet eivät tapahdu meille ilman, -
että teemme jotakin, joka laskee uskon kilpemme alas.
Ef. 6:16 "Kaikessa ottakaa uskon kilpi, -
jolla voitte sammuttaa kaikki pahan palavat nuolet".
1. Piet. 5:8 "Teidän vastustajanne, perkele, käy ympäri -
niinkuin kiljuva jalopeura, etsien, kenen hän saisi niellä."
Hän ei voi niellä ketä tahansa. Jos se riippuisi saatanasta, -
me kaikki olisimme tuhon omat, mutta hän ei voi tehdä meille mitään, -
ellemme salli sitä ja tee hänen kanssaan yhteistyötä.
Yhteistyö ei aina ole tietoista. Emme päätä tehdä aviorikosta, -
mutta jos emme etsi Herraa ja käänny pois syntiin johtavista asioista, -
teemme yhteistyötä saatanan kanssa ja annamme uskon kilpemme laskea.
Silloin olemme haavoittuvaisia paholaisen hyökkäyksille.
Jos keskitymme Herraan ja pidämme yllä elävää suhdetta Häneen, -
Jumalan Sana puhdistaa meidät kaikesta synnistä. Ps. 119:9 -
"Kuinka voi nuorukainen pitää tiensä puhtaana?
Siten, että hän noudattaa sinun sanaasi."
Palvelin Herraa nuorena miehenä jo ennen kuin menin naimisiin.
Kohtasin Herran ihmeellisesti vuonna 1968.
Huomasin, että seksuaalinen synti ja houkutukset olivat ongelma.
En halunnut langeta niihin, joten tartuin kiinni -
psalmin 119 lupaukseen siitä, että Jumalan Sanan noudattaminen -
estäisi minua lankeamasta syntiin tai elämästä synnissä.
Etsin Herraa ja sen ansiosta pysyin puhtaana näissä asioissa.
Synnin tekemiselle on aina jokin syy. Se johtuu siitä, -
etteivät ihmiset valmista sydäntään eivätkä etsi Herraa.
Daavid oli saavuttanut tavoitteensa ja pitkästyi, koska ei tehnyt sitä, -
mitä hänen olisi kuulunut tehdä. Hän ei ollut taistelemassa, -
vaan vetelehti kotona ja nukkui päivät pitkät.
Laiskottelu ja tavoitteiden puuttuminen elämästä -
tekevät meidät alttiiksi paholaisen hyökkäyksille.
Jumala on antanut meille kaikille kutsun, ja meidän tulee seurata sitä.
Daavid asetti itsensä alttiiksi kiusauksille ja virheille.
Synti ei tullut hänen elämäänsä ilman hänen lupaansa ja osallisuuttaan.
Tässä sarjassa on jäljellä enää pari jaksoa, joten tiivistän lyhyesti -
2. Samuelin kirjan luvun 11 asioita.
Daavid haki Batseban luokseen ja harrasti seksiä tämän kanssa.
Batseban mies Uuria oli taistelussa, jota Daavidin olisi kuulunut johtaa.
Daavid ei hoitanut tehtäväänsä, Uuria sen sijaan hoiti omansa.
Batseba huomasi olevansa raskaana ja lähetti siitä tiedon Daavidille.
Daavid halusi salata syntinsä. Uuria oli sodassa, -
joten ihmiset ymmärtäisivät, että Batseba oli tehnyt aviorikoksen -
jonkun kanssa, ja oli selvää, että se joku oli Daavid.
Niinpä Daavid yritti salata tekonsa. Hän käski armeijan komentajan -
lähettää Uurian kotiin muka saadakseen tietoja taistelusta.
Uuria toi Daavidille nämä tiedot. Daavid päästi tämän menemään -
ja antoi tälle mukaan paljon ruokaa ja viiniä olettaen, -
että tämä menisi kotiin ja harrastaisi seksiä vaimonsa kanssa.
Näin näyttäisi siltä, että Uuria oli lapsen isä, -
ja Daavid pääsisi pälkähästä. Tämä oli suunnitelma.
Uuria ei kuitenkaan mennyt kotiin vaimonsa luo, -
vaan nukkui koko yön Daavidin palatsin ovella.
Aamulla Daavid sai tästä tiedon. Hän kutsui Uurian sisään ja kysyi, -
miksei tämä ollut mennyt kotiin vaimonsa luo.
Uuria sanoi, että hänen johtajansa, sotapäällikkö Joab -
ja hänen veljensä sekä Jumalan liitonarkki olivat taistelussa.
Olisiko hänen pitänyt mennä kotiin nauttimaan vaimonsa seurasta?
Hän vannoi Jumalan nimeen, ettei tekisi mitään sellaista.
Tätä voi olla vaikea ymmärtää, mutta olen ollut armeijassa ja tiedän, -
että sotilaiden välille kehittyy aivan erityinen yhteys ja side, -
koska heidän henkensä on sotilastovereiden käsissä.
Muistan, että sain hätätilanteen vuoksi lomaa Vietnamin sodasta -
ja pääsin kotiin. Koko loman ajan minulla oli syyllinen olo, -
koska sain nauttia turvallisuudesta ja perheeni ja ystävieni seurasta, -
kun sotilastoverini asettivat samaan aikaan henkensä vaaraan, -
enkä ollut siellä tekemässä osuuttani.
Kyse ei ollut aivan samasta asiasta, mutta ymmärrän Uuriaa.
Hän oli suoraselkäinen mies, joka oli sitoutunut palvelemaan.
Daavid siis kutsui hänet sisään toisenakin päivänä -
ja päätti juottaa hänet humalaan, jotta hän menisi kotiin Batseban luo.
Hän pakotti Uuriaa juomaan, mutta edes humalassa -
Uuria ei mennyt kotiin, vaan nukkui palatsin ovella.
Humalassakin Uuria oli uskollisempi periaatteilleen kuin Daavid.
Tässä kohtaa Daavidin omantunnon olisi pitänyt alkaa soimata häntä, -
koska Daavidkin oli kerran ollut näin sitoutunut ajamaansa asiaan -
ja Jumalalta saamaansa kutsuun, mutta hän ei huomannut koko asiaa.
Nähtyään, ettei Uuria muuttuisi, Daavid kirjoitti kirjeen Joabille -
ja käski tämän laittaa Uuria paikkaan, jossa taistelu oli kiivaimmillaan.
Sitten muiden sotilaiden piti vetäytyä ja jättää Uuria yksin.
Näin Uuria saisi varmasti surmansa. Daavid lähetti viestin Uurian mukana.
Uuria olisi voinut vain avata kirjeen ja lukea Daavidin suunnitelman, -
mutta Daavid tiesi Uurian olevan niin rehellinen mies, -
että Uurian kuolemantuomion saattoi lähettää tämän itsensä mukana.
Tällainen pahuus on ristiriidassa Daavidin perusluonteen kanssa.
Daavidin kuoltua monia hänen jälkeläisiään verrattiin häneen.
Monista Israelin kuninkaista sanotaan, että heidän sydämensä oli -
ehyesti antautunut Herralle niin kuin heidän isänsä Daavidin sydän oli ollut.
Daavid kuvataan siis miehenä, joka oli täysin antautunut Herralle, -
paitsi heettiläisen Uurian tapauksessa, lisätään yhdessä kohdassa.
Tämä oli poikkeus. Yleensä ottaen Daavid oli oikeamielinen mies, -
joka palveli Herraa ja teki todella hyviä asioita, -
mutta nyt hän toimi yhtä jumalatto- masti kuin kuka tahansa muukin.
Voimme oppia tästä sen, että kuka tahansa meistä, -
sinä ja minä mukaan lukien, voi tehdä mitä tahansa sellaista, -
mitä kuka tahansa muukin voi tehdä, jos vain antaudumme sille.
Väitän, että tänään en pysty torjumaan Herraa täysin, -
koska olen niin keskittynyt Herraan ja suhteeseeni Häneen.
Minulla on sydämen valmistamisesta opetus, jossa tämä on selitetty.
Voit keskittyä Jumalan asioihin niin, ettet voi vastustaa Häntä tänään.
Jos kuitenkaan et ole varuillasi, lakkaat etsimästä Jumalaa -
ja alat altistaa itseäsi väärille asioille ja leikit niillä, -
ajan kuluessa sinunkin sydämesi voi kovettua Häntä vastaan.
Silloin sinäkin voit tehdä syntiä aivan samoin kuin Daavidkin.
Daavid oli Jumalan mielen mukainen mies, mutta oli myös aika, -
jolloin hän ei etsinyt Herraa ja hänestä tuli ilkeä ja paha.
Tilanne on vähän sama kuin jos ohjaisit lentokonetta -
kymmenen kilometrin korkeudessa, ja kaikki tuntuu helpolta.
Saatat luulla pystyväsi mihin vain, mutta jos sammutat moottorit, -
painovoima iskee koneeseesi ja vetää sinut ennen pitkää alas.
Sama pätee meihin. Synti on aina olemassa ja vetää meitä alaspäin.
Vanha luontomme on yhä olemassa, ja jos sammutamme moottorit -
eli lakkaamme etsimästä Herraa kuvitellen pärjäävämme itse, -
olemme matkalla kohti tuhoa. Kuka tahansa meistä voi langeta.
Otetaan siis oppia Daavidista.
Joab teki sen, mitä Daavid pyysi, ja heettiläinen Uuria sai surmansa.
2. Sam. 11:26 "Kun Uurian vaimo kuuli, että hänen miehensä Uuria -
oli kuollut, piti hän puolisolleen valittajaiset. Mutta kun suruaika -
oli ohitse, lähetti Daavid ottamaan hänet linnaansa, -
ja hän tuli hänen vaimoksensa. Sitten hän synnytti hänelle pojan.
Mutta se, minkä Daavid oli tehnyt, oli paha Herran silmissä."
Daavidin teko murehdutti Herraa. Hän ei todellakaan pitänyt siitä.
Luvussa 12 kerrotaan, mitä Hän sanoi asiasta profeetta Naatanin kautta.
Ef. 4:30 "Älkääkä saattako murheel- liseksi Jumalan Pyhää Henkeä".
Eräs jae, joka tulee mieleeni aina, kun luen tästä, on 1. Moos. 6:6.
Juuri ennen vedenpaisumusta Herra tuli alas katsomaan maailman menoa.
"niin Herra katui tehneensä ihmiset maan päälle, -
ja hän tuli murheelliseksi sydämessänsä."
Minusta tuo on yksi Raamatun surullisimmista jakeista.
Jumala on rakkaus, 1. Joh. 4:8. Hän loi meidät yhteyttä varten, -
mutta vain noin 1 600 vuotta ihmiskunnan luomisen jälkeen -
Jumala suri ja katui sitä, että oli koskaan luonut meidät.
Herra on kärsinyt paljon rakastaessaan meitä.
Tietysti Hän kärsi vielä enemmän uhratessaan Poikansa -
ja nähdessään, kuinka Jeesus kärsi syntiemme rangaistuksen.
Daavidin teko suretti Häntä.
Jos vain ymmärtäisit, että Jumala rakastaa juuri sinua -
ja että Hän on surullinen, kun käyt läpi sydänsuruja, -
kun ihmissuhteet kariutuvat, kun riitelemme ja hajaannumme -
ja kun olet sairas tai köyhä.
Ps. 35:27 "Ylistetty olkoon Herra, joka tahtoo palvelijansa parasta".
Jumala pitää siitä, että menestyt, ja suree, jos et menesty.
Jos ymmärrät tämän ja jos sinulla on henkilökohtainen suhde Jumalaan, -
voit kokea Hänen ilonsa ja nautit siitä, että teet asioita, joista Hän iloitsee.
Hän on kansansa kiitoksen keskellä. Jos todella kokisit tämän suhteen -
etkä vain tietäisi, että Hän on olemassa, -
et haluaisi tehdä mitään, mikä tuottaisi Herralle surua.
Tämä kaikki muuttaisi elämäsi ja toimintasi täysin.
Monet kristitytkin ajattelevat, että Jumala on jossain kaukana -
ja että suhde Hänen kanssaan alkaa vasta kuoleman jälkeen taivaassa.
Siitä tulee upeaa, mutta juuri nyt monet kristityt elävät -
aivan kuin olisivat vedettäviä leluja, jotka kulkevat suoraan eteenpäin.
Heillä ei ole suhdetta Jumalaan, joten he tekevät, mitä ikinä haluavat.
He eivät edes ajattele, pitääkö Jumala siitä vai ei.
Luin lapsena kirjan, joka kertoi eräästä pastorista.
Hän hoiti seurakuntaa touhukkaasti, kun hänen luokseen tuli kerjäläinen -
pyytämään ruokaa, mutta hän ei antanut sitä.
Kerjäläinen tuli jumalanpalvelukseen ja kertoi pyytäneensä ruokaa kaikilta, -
turhaan. Pastori ja seurakuntalaiset tulivat tunnontuskiin -
ja päättivät alkaa rukoilla kysyen, mitä Jeesus tekisi.
Koko kirja kertoi siitä, mitä sitten tapahtui.
Jotkut heistä omistivat viinakaupan, mutta tulivat siihen tulokseen, -
ettei Jeesus halunnut sitä, sulkivat sen ja tekivät jotain muuta.
Sanomalehden omistajat muuttivat mainoksia -
ja alkoivat kirjoittaa juttuja, joista kuvastuivat Jumalan arvot.
Kirja kertoi herätyksestä, joka tästä kaikesta seurasi.
Olette ehkä nähneet rannenauhoja, joissa lukee WWJD, -
"Mitä Jeesus tekisi?"
Ne liittyvät tuohon 60―70 vuotta sitten kirjoitettuun kirjaan.
Kunpa ihmiset vain miettisivät, mitä Jumala ajattelee siitä, -
mitä he tekevät, pitääkö Hän siitä vai ei.
Haluaisiko Jeesus minun lukevan tämän kirjan tai katsovan elokuvan?
Entä paikat, joissa käyn ja asiat, joita syön ja juon?
Haluaisiko Jeesus minun elävän näin? Jos asenteemme olisi tämä, -
tekomme, ajatuksemme ja kokemuksemme muuttuisivat täysin.
Daavid oli irrottautunut Jumalasta. Hän ei ajatellut Herraa.
Jos hän olisi ajatellut Herraa ja kuunnellut Pyhää Henkeä, -
Pyhä Henki olisi kertonut hänelle, että hän teki väärin, -
mutta Daavid oli kovettanut itsensä. Hän oli jo niin menestynyt, -
ettei enää tarvinnut Jumalaa samalla tavalla kuin alussa.
Hän oli rikas, ja kaikki oli kunnossa. Hän vain pitkästyi ja vetelehti -
eikä etsinyt Herraa, mutta hänen tekonsa teki Herran surulliseksi.
Meidän tulee miettiä, pitääkö Herra elämäntyylistämme ja ajatuksistamme.
Tämäkin voimme oppia Daavidista.
Luvussa 12 profeetta Naatan tuli paljastamaan Daavidin synnin.
Jae 1 "Ja Herra lähetti Naatanin Daavidin tykö. Kun hän tuli -
hänen tykönsä, sanoi hän hänelle: -
'Kaksi miestä oli samassa kaupungis- sa, toinen rikas ja toinen köyhä.
Rikkaalla oli lampaita ja raavaita hyvin paljon. Mutta köyhällä ei ollut -
muuta kuin yksi ainoa pieni karitsa, jonka hän oli ostanut.
Hän elätti sitä, ja se kasvoi hänen luonansa yhdessä hänen lastensa -
kanssa: se söi hänen leipäpalastansa, joi hänen maljastansa, -
makasi hänen sylissään ja oli hänelle niinkuin tytär.
Niin rikkaalle miehelle tuli vieras. Mutta hän ei raskinut ottaa -
omia lampaitansa eikä raavaitansa valmistaakseen ruokaa -
matkamiehelle, joka oli tullut hänen luoksensa; -
vaan hän otti köyhän miehen karitsan ja valmisti sen miehelle, -
joka oli tullut hänen luoksensa.' Niin Daavid vihastui kovin siihen mieheen -
ja sanoi Naatanille: 'Niin totta kuin Herra elää: mies, joka tämän -
on tehnyt, on kuoleman oma.'"
Tämä oli tietysti vertaus. Lisään nyt kertomukseen jotain, -
jota en voi todistaa varmasti, mutta joka on Raamatun mukaista.
Raamattu sanoo, että Jumala on armollinen armollisia kohtaan -
ja armoton armottomia kohtaan. Niitämme sitä, mitä kylvimme.
Uskon, että Naatan kertoi vertauksen eikä heti puhunut Daavidin synnistä, -
koska Daavidin piti tavallaan itse määritellä oma rangaistuksensa.
Jos Daavid olisi osoittanut armoa ja myötätuntoa tätä miestä kohtaan, -
uskon, että Jumala olisi vuorostaan säälinyt häntä.
Daavid sai tavallaan määrittää oman rangaistuksensa, -
mutta hän ei tuntenut armoa.
Hän halusi tappaa tuon miehen, joka oli tappanut vain eläimen.
Toki tuo eläin oli kasvattajalleen rakas ja sen tappaminen oli väärin, -
mutta kuolemanrangaistus siitä olisi silti ollut kohtuuton.
Daavid toimi valtavan vihan kourissa.
Olen oppinut tästä jotain ja nähnyt sen tapahtuvan monesti elämässä.
Ne ihmiset, jotka ovat ilkeitä muita kohtaan ja kärkkäitä arvostelemaan, -
ovat itse asiassa vihaisia itselleen ja täynnä katkeruutta.
He kääntävät itseään kohtaan tuntemansa vihan muihin ihmisiin.
Voisin kertoa tästä esimerkkejä, mutta en nyt ehdi.
Yleensä se, että joku on ankara muita kohtaan, johtuu siitä, -
että hän on ankara itselleenkin ja inhoaa itseään niin paljon, -
että se räiskyy heistä ulos ja kohdistuu muihin ihmisiin.
Rikkinäiset satuttavat muita ihmisiä. Uskon siis, että Daavid ilmaisi tässä -
vihaansa itseään kohtaan. Hän tiesi tehneensä väärin.
Hänen omatuntonsa soimasi häntä, ja nähdessään jonkun tekevän -
pienemmän synnin kuin mitä oli itse tehnyt, hän vihastui tätä kohtaan.
Näin tehdessään hän sinetöi oman rangaistuksensa.
Muista, että Daavid eli eri liiton alla kuin me. Kiitos Herralle Jeesuksesta!
Jeesus kantoi syntimme ja Jumalan vihan, eikä Jumala rankaise meitä.
Hän ei ikinä hylkää meitä eikä tee meille sitä, mitä teki Daavidille.
Vanhassa liitossa jokaisen synnit luettiin hänen omaksi syykseen.
Uudessa liitossa taas Jumala "sovitti maailman itsensä kanssa -
eikä lukenut heille heidän rikkomuksiaan", 2. Kor. 5:19.
Kiitos Herralle, elämme eri liitossa, joten meitä kohdellaan eri tavoin, -
mutta uskon silti, että saamme määrittää tekojemme seuraukset.
Jos olemme armottomia, kohtaamme armottomuutta.
Jos taas olemme armollisia, ihmiset armahtavat meitä.
Tämä periaate on vahvistettu niin vanhassa kuin uudessa liitossa.
Ollaan siis armollisia. Daavid sinetöi oman, ankaran rangaistuksensa.
Aikamme on nyt lopussa, mutta ensi jaksossa kerron -
joitakin tärkeimmistä asioista, jotka voimme oppia Daavidin kautta.
Andrewin opetussarja Daavidista on saatavissa uutena kirjana -
sekä kurssimuotoisena työkirjana, joka sopii kotiryhmille, pyhäkouluun -
ja itsenäiseen opiskeluun. Kurssiin kuuluu koko kirjan opetus, -
ja lisäksi tehtäviä voi tulostaa mukana tulevalta CD-levyltä.
Tämän kurssin hinta on 17,50 puntaa, ja se on saatavissa englanniksi.
"Opetusta Daavidista" on myös saatavissa CD- ja DVD-levyillä -
samanlaisena kuin tv-ohjelmassa.
Voit myös ladata opetuksen ilmaiseksi nettisivuiltamme.
Sieltä näet kaikki eri tavat, joilla voit saada opetuksen.
Sarjan viides osa kertoo Daavidista ja Batsebasta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen ilmaiseksi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Olet tervetullut tapaamaan Andrewia johonkin näistä tapahtumista.
Toukokuussa hän on Oklahomassa, Englannissa, Hollannissa ja Saksassa.
Kesäkuussa hän vierailee Nizzassa ja pitää konferenssin Coloradossa.
Heinäkuussa hän on Georgiassa ja Oklahomassa -
ja elokuussa Missourissa.
Lisätietoja tapahtumista alueellasi saat nettisivuiltamme.
Olen Andrew Wommack ja haluan kutsua sinut -
raamattukonferenssiimme Englannin Telfordiin 23.―26.5.2014.
Viime vuonna siihen osallistui tuhansia ihmisiä.
Pastori Duane Sheriff opettaa kanssani. Hän on loistava opettaja.
Minäkin opetan, ja Jamie laulaa.
Meillä on upeaa ylistystä sekä lasten ja nuorten ohjelmaa.
Konferenssista tulee hieno. Tervetuloa siis Telfordiin.
Olisi todella mukavaa, jos tulisit konferenssiimme.
Opiskelin Chariksen kirjekurssilla tammikuusta elokuun loppuun.
Kurssi sopi minulle loistavasti, koska saatoin opiskella aina, -
kun minulla vain oli vapaata aikaa.
Jos en olisi tehnyt kirjekurssia, olisin voinut aloittaa opinnot -
vasta vuotta myöhemmin.
Kirjekurssin ansiosta valmistuin yhtä aikaa siskoni ja isäni kanssa.
Uusi ja parannettu CBC-kirjekurssi on nyt saatavissa USB-tikuilla.
Aloita matkasi tässä osoitteessa.
Palvelutyön koulutusohjelma auttaa raamattukoulustamme valmistuneita -
löytämään kutsunsa liike-elämässä, mediassa, lähetyksessä tai musiikissa.
Seurakuntatyön linjalla syvennytään Sanaan ja saadaan kokemusta -
käytännön palvelusta ja opetuksesta.
―Olen saanut enemmän kuin odotin. Tämä valmistaa minua työhöni.
Linja valmentaa opiskelijoita käytännön seurakuntatyöhön.
Lisätietoa tästä raamattukoulumme opiskelijoille tarkoitetusta -
koulutusohjelmasta on ruudulla näkyvässä osoitteessa.
Suomennos: Anni Lähteenmäki